
Z A P I S N I K
s 22. (dvadesetdruge) sjednice Vijeća Mjesnog odbora Središće,
održane u srijedu, 15. veljače 2023. godine

Sjednica je održana u prostoru Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće:, Juraj Barbarić, Ana Biškup, Valko Erdeljac, Marko Kožul, Benjamin Vuković, Branko Banković, Goran Čačić.

Gosti: Boris Vlah i Helena Deriš

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (7 „za“) prihvaćen zapisnik s 21. (dvadesetprve) sjednice Vijeća Mjesnog odbora Središće, održane u srijedu, 11. siječnja 2023. godine.


USVAJANJE DNEVNOG REDA

Jednoglasno je (7 „za“) prihvaćen je izmijenjeni dnevni red koji glasi:


DNEVNI RED

1. Financijski plan Mjesnog odbora Središće za 2023. godinu – zaključak, donosi se
2. [bookmark: _Hlk127653346]Nacrt prijedloga Odluke o davanju u zakup i na drugo korištenje površine javne namjene – mišljenje, donosi se
3. [bookmark: _Hlk127653656]Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – mišljenje, donosi se
4. Postavljanje garniture (stol i dvije klupe) i uređenje utabanog puta u blizini zgrade na adresi Brune Bušića 23– zaključak, donosi se
5. Požurnice za nedobivene odgovore na zaključke MO Središće – zaključak, donosi se
6. Sanacija pješačkih nogostupa („betonskih kocki“) s istočne strane Stonske ulice, s južne i istočne strane zgrade na adresi Vojina Bakića 2-8, te ispred dječjeg vrtića Zapruđe (podružnica Središće) na adresi S.R. Njemačke 2 – zaključak, donosi se
7. Iscrtavanje biciklističke staze s južne strane MSU - zaključak, donosi se
8. Povremeno korištenje prostorija MO Središće – Društvo za sportsku rekreaciju „Črnomerec“ - zaključak, donosi se
9. Povremeno korištenje prostorija MO Središće – Domovinski pokret - zaključak, donosi se
10. Pitanja, prijedlozi i obavijesti




[bookmark: _Hlk127652891]1. Financijski plan Mjesnog odbora Središće za 2023. godinu – zaključak, donosi se

Vijećnik Goran Čačić izrazio je nezadovoljstvo, te ne želi glasati o iznosu od 140 000€ jer smatra da se ne zna točno na što se sve troši novac te se naknadno nikad ne dobivaju tražene detaljne informacije vezane za rashode.
VMO Središće sa 4 glasa „ZA“ (Ana Biškup, Valko Erdeljac, Branko Banković, Benjamin Vuković), 2 glasa „SUZDRŽAN“ (Juraj Barbarić, Marko Kožul), a vijećnik Goran Čačić se izuzeo od glasanja, donosi


FINANCIJSKI PLAN
Mjesnog Odbora Središće
za 2023.

Članak 1.
Financijski plan Mjesnog odbora Središće za 2023. (dalje u tekstu: Plan) sastoji se od:

PRIHODA:									139.450,00 EUR
RASHODA:									139.450,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	139.450,00

	6711
	PRIHODI ZA FINANCIRANJE RASHODA POSLOVANJA
	139.450,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	139.450,00

	Izvor 1.1. OPĆI PRIHODI I PRIMICI
	12.910,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	960,00

	Izvor 4.1. PRIHOD OD KOMUNALNE NAKNADE
	126.540,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	126.540,00

	 
	ODRŽAVANJE JAVNIH ZELENIH POVRŠINA
	71.050,00

	 
	ODRŽAVANJE NERAZVRSTANIH CESTA
	55.490,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.




2. Nacrt prijedloga Odluke o davanju u zakup i na drugo korištenje površine javne namjene – mišljenje, donosi se

Ovom se odlukom uređuju uvjeti, način i postupak davanja u zakup i na drugo korištenje površina javne namjene kojima upravlja Grad Zagreb za:
- postavljanje kioska
- postavljanje pokretnih naprava
- postavljanje privremenih građevina
-organiziranje manifestacija humanitarnog, kulturnog, sportskog, ekološkog, promotivnog i drugoga sadržaja, snimanje reklamnih spotova i filmova, komercijalno fotografiranje s postavljanjem pokretnih naprava i bez njihova postavljanja te podjelu promidžbenog materijala iz ruku.
U sklopu održavanja manifestacija može se organizirati prigodna prodaja i pružati ugostiteljske usluge.

ZAKLJUČAK
O nacrtu prijedloga Odluke o davanju u zakup i na drugo korištenje površine javne namjene

1. VMO Središće jednoglasno je (sa 7 glasova) usvojilo prijedlog, te nema dodataka na prijedlog Odluke.

2. Ovaj Zaključak dostavlja se Vijeću Gradske četvrti Novi Zagreb – istok.



[bookmark: _Hlk127653800]3. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina– mišljenje, donosi se

Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina. 

Središća se tiče tri lokacije:
	Ulica Brune Bušića 18 kod TISKA-a
	Središće
	sezonsko voće-jagode
	1
	štand

	Ulica Brune Bušića, park sjeverno od kbr.42
	Središće
	plodine
	1
	peć

	Ulica Ivana Šibla, plato
	Središće
	borovi
	2
	




ZAKLJUČAK
O Odluci o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

1. VMO Središće jednoglasno je (sa 7 glasova) usvojilo prijedlog te nema dodataka na prijedlog Odluke.

2. Ovaj Zaključak dostavlja se Vijeću Gradske četvrti Novi Zagreb – istok.



4. Postavljanje garniture (stol i dvije klupe) i uređenje utabanog puta u blizini zgrade na adresi Brune Bušića 23 – zaključak, donosi se

Krenuli su radovi iskopa zbog postavljanja garniture na adresi Brune Bušića 23. U toku radova potpisana je peticija protiv postavljanja spomenute garniture. Predstavnik stanara Brune Bušića 23, gospodin Boris Vlah je 13. siječnja 2023. održao skup stanara zgrade Brune Bušića 23 povodom davanja alternativnog prijedloga za lokaciju za postavljanje stola s dvije klupe. Na sastanku nije bilo konstruktivnog prijedloga, osim da stanari ne žele garnituru ispred ulaza Brune Bušića 23.

Predsjednik VMO Središće, Benjamin Vuković, kontaktirao je Odsjek za zelenilo sa svrhom pronalaženja nove potencijalne lokacije za spomenutu garnituru u blizini zgrade.
Predsjednik VMO Središće, Benjamin Vuković predlaže da se garnitura postavi sa sjeverne strane parka u Stonskoj, odmah uz utabanu stazu, za koju također predlaže uređenje kamenim kockama kao što je to nedavno napravljeno na utabanom putu sa zapadne strane Bundek centra.
Predlaže da se razmotri i opcija sadnje stabala kako bi se stvorio dodatan hlad s vremenom kad stabla narastu.


ZAKLJUČAK
O postavljanje garniture (stol i dvije klupe) i uređenje utabanog puta u blizini zgrade na adresi Brune Bušića 23

1. VMO Središće jednoglasno je (sa 7 glasova) usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.



5. Požurnice za nedobivene odgovore na zaključke MO Središće – zaključak, donosi se

1. Plan naselja Središće - Gradski ured za obnovu, izgradnju, prostorno uređenje, graditeljstvo, komunalne poslove i promet je 23.02.2022. izdalo pozitivno mišljenje za premještanje.

POŽURNICA
O premještanju i ažuriranju plana naselja Središće
0. VMO Središće jednoglasno je (sa 7 glasova) usvojilo prijedloge slanje požurnice za premještanje i ažuriranje plana naselja Odsjeku za komunalne poslove sa svrhom ishođenja rješenja.

0. Gradski ured za obnovu, izgradnju, prostorno uređenje, graditeljstvo, komunalne poslove i promet je 23.02.2022. izdalo pozitivno mišljenje za premještanje.

0. Ova Požurnica dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


1. Postavljanje dodatnih kanti za smeće i pseći izmet - zaključak donesen na 7. sjednici, održanoj 8. studenog 2021.

POŽURNICA
O postavljanju dodatnih kanti za smeće i pseći izmet
0. VMO Središće jednoglasno je (sa 7 glasova) usvojilo prijedlog slanje požurnice za postavljanje kanti za smeće i pseći izmet kao što je navedeno u donesenom zaključku sa 7. sjednice.

0. Ova Požurnica dostavlja se Zagrebačkom holdingu, Podružnici Čistoća i Podružnici Zrinjevac.

1. Iscrtavanje kosih parkirnih mjesta u ulici S.R. Njemačke dužinom cijele jedne trake od ulice D.T. Gavrana do Avenije Dubrovnik - Gradski ured za obnovu, izgradnju, prostorno uređenje, graditeljstvo, komunalne poslove i promet je 20. rujna 2022. donio rješenje za iscrtavanje parkirališnih mjesta u krajnjoj desnoj traci zapadnog kolnika.

POŽURNICA
O iscrtavanju kosih parkirnih mjesta u ulici S.R. Njemačke dužinom cijele jedne trake od ulice D.T. Gavrana do Avenije Dubrovnik

0. VMO Središće jednoglasno je (sa 7 glasova) usvojilo prijedlog slanje požurnice za iscrtavanje parkirališnih mjesta prema rješenju.

0. Gradski ured za obnovu, izgradnju, prostorno uređenje, graditeljstvo, komunalne poslove i promet je 20. rujna 2022. donio rješenje za iscrtavanje parkirališnih mjesta u krajnjoj desnoj traci zapadnog kolnika.

0. Ova Požurnica dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


1. Zabrana zaustavljanja i parkiranja na adresi Brune Bušića 25 uz zgradu - Gradski ured za obnovu, izgradnju, prostorno uređenje, graditeljstvo, komunalne poslove i promet je 23.09.2022. izdao rješenje za postavljanje znaka zabrane “B36”, sjeverozapadno od kbr.25.

POŽURNICA
O zabrani zaustavljanja i parkiranja na adresi Brune Bušića 25 uz zgradu

0. VMO Središće jednoglasno je (sa 7 glasova) usvojilo prijedlog slanje požurnice   
    za postavljanje znaka prema rješenju.

0. Gradski ured za obnovu, izgradnju, prostorno uređenje, graditeljstvo, komunalne poslove i promet je 23.09.2022. izdao rješenje za postavljanje znaka zabrane “B36”, sjeverozapadno od kbr.25.

0. Ova Požurnica dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

1. Zamjenska sadnja posjećene platane na križanju S.R.Njemačke i Šiblove - Gradski ured za obnovu, izgradnju, prostorno uređenje, graditeljstvo, komunalne poslove i promet je 15.7.2022. izdao rješenje za sječu spomenutog stabla, ali i u istom rješenju naveo obaveznu zamjensku sadnju.

POŽURNICA
O zamjenskoj sadnji posjećene platane na križanju S.R.Njemačke i Šiblove

0. VMO Središće jednoglasno je (sa 7 glasova) usvojilo prijedlog slanje požurnice  
    za zamjensku sadnju.

0. Gradski ured za obnovu, izgradnju, prostorno uređenje, graditeljstvo, komunalne poslove i promet je 15.7.2022. izdao rješenje za sječu spomenutog stabla, ali i u istom rješenju naveo obaveznu zamjensku sadnju.

0. Ova Požurnica dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


1. Pješački prijelaz na S.R. Njemačke 4 - zaključak donesen na 20. sjednici, održanoj 6.12.2022.

POŽURNICA
O pješačkom prijelazu na S.R. Njemačke 4

0. VMO Središće jednoglasno je (sa 7 glasova) usvojilo prijedlog slanje požurnice  
    za hitan očevid sa svrhom iscrtavanje pješačkog prijelaza i povećanje sigurnosti  
    djece na putu prema školi, te postavljanje prometnog znaka A22 „Djeca na cesti“ 
    prema rješenju iz 11.01.2022. koje je donio Gradski ured za obnovu, izgradnju, 
    prostorno uređenje, graditeljstvo, komunalne poslove i promet.

0. Ova Požurnica dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

1. Uređenje rotora na križanju Brune Bušića i D.T. Gavrana - zaključak s 18. sjednice održane 10. listopada 2022.

POŽURNICA
O uređenju rotora na križanju Brune Bušića i D.T. Gavrana

0. VMO Središće jednoglasno je (sa 7 glasova) usvojilo prijedlog slanje požurnice 
    za hitno uređenje rotora prema zapisniku s očevida održanog 21. rujna 2022.

0. Ova Požurnica dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


[bookmark: _Hlk127654693]6. Sanacija pješačkih nogostupa („betonskih kocki“) s istočne strane Stonske ulice, s južne i istočne strane zgrade na adresi Vojina Bakića 2-8, te ispred dječjeg vrtića Zapruđe (podružnica Središće) na adresi S.R. Njemačke 2 – zaključak, donosi se

Predlaže se sanacija pješačkih nogostupa („betonskih kocki“) s istočne strane Stonske ulice, s južne i istočne strane zgrade na adresi Vojina Bakića 2-8, te ispred dječjeg vrtića Zapruđe (podružnica Središće) na adresi S.R. Njemačke 2 preko Gradskog ureda za obnovu, izgradnju, prostorno uređenje, graditeljstvo, komunalne poslove i promet.
Vijećnik Marko Kožul predlaže amandman da se saniraju „betonske kocke“ i na adresi Stonska 1-1A.
Amandman je jednoglasno prihvaćen.


ZAKLJUČAK
O sanaciji pješačkih nogostupa („betonskih kocki“) s istočne strane Stonske ulice, s južne i istočne strane zgrade na adresi Vojina Bakića 2-8, te ispred dječjeg vrtića Zapruđe (podružnica Središće) na adresi S.R. Njemačke 2

1. VMO Središće jednoglasno je (sa 7 glasova) usvojilo prijedlog zaključka.

2. VMO Središće jednoglasno je (sa 7 glasova) usvojilo amandman saniranja „betonski kocki“ i na adresi Stonska 1-1A.

3. Ovaj Zaključak dostavlja se Vijeću Gradske četvrti Novi Zagreb – istok.
7. Iscrtavanje biciklističke staze s južne strane MSU - zaključak, donosi se

Predsjednik VMO Središće, Benjamin Vuković, obilaskom je uočio da nakon obnove asfalta iznad prekopa vrelovoda nije iscrtana biciklistička staza s južne strane MSU, stoga predlaže njeno iscrtavanje u što skorijem roku.
Potpredsjednik VMO Središće, Valko Erdeljac će poslati dopis izvođaču radova kako bi se biciklistička staza što prije iscrtala.


ZAKLJUČAK
O iscrtavanju biciklističke staze s južne strane MSU

1. VMO Središće glasalo je sa 6 glasova „ZA“ i 1 glasom „SUZDRŽAN“ (Juraj Barbarić) te usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.



8. Povremeno korištenje prostorija MO Središće – Društvo za sportsku rekreaciju „Črnomerec“ - zaključak, donosi se

Nakon upita VMO Središće o naplati svojih usluga polaznicima, Društvo za sportsku rekreaciju „Črnomerec“ izjasnilo se putem emaila da ne naplaćuju svoje usluge, stoga se predlaže da im se odobri korištenje prostorija u jutarnjem terminu: pon, sri, pet od 8:30-9:30h.


ZAKLJUČAK
O povremenom korištenju prostorija MO Središće

1. VMO Središće jednoglasno je (sa 7 glasova) usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.



9. Povremeno korištenje prostorija – Domovinski pokret - zaključak, donosi se

Stranka Domovinski pokret zatražila je korištenje prostorija četvrtkom od 17-19h. 


ZAKLJUČAK
O povremenom korištenju prostorija MO Središće

1. VMO Središće jednoglasno je (sa 7 glasova) usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.




10. Pitanja, prijedlozi i obavijesti

1. Potpredsjednik VMO Središće, Valko Erdeljac pripremio je dopis primjedbe izvođaču radova „HEP Toplinarstvo“ zbog loše izvedenih sanacija u Središću nakon izvođenja radova zamjene vrelovoda, te moli vijećnike Marka Kožula i Gorana Čačića da fotografiraju loše izvedenu sanaciju kako bi se fotografije priložile dopisu.

2. Gospodin Boris Vlah iznio je problem ostavljenih i zavezanih bicikala za rukohvate i „klamerice“ ispred ulaza u zgradu na adresi Brune Bušića 23. Također, dio bicikala je zavezan za rukohvate na stubištu unutar zgrade, te ometaju kretanje pješaka, roditelja s kolicima za malu djecu, osobama s invaliditetom i stvaraju potencijalnu opasnost. 

Predlaže se da gospodin Vlah prijavi problem i pošalje fotografije komunalnom redarstvu putem emaila redarstvo@zagreb.hr kako bi komunalni redar izašao na lokaciju, te izdao rješenje za postupanje nadležnih službi.


Sjednica je završena u 20:00 sati.

ZAPISNIK VODIO:

Branko Banković
_________________________

ZAPISNIK IZRADIO:

Benjamin Vuković
___________________
      



KLASA: 024-08/23-003/359
[bookmark: _GoBack]URBROJ: 251-13-11-9-23-2
Zagreb, 15. veljače 2023.                                 


                                                                                          PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković

